Többféle borkóstoló létezik. A legtöbbre időponttal lehet bejelentkezni, ahol előre közlik a borsorrendet. Fel lehet készülni, utána lehet nézni, melyek azok a borok, érdemes-e elmenni, megéri-e az árát vagy sem. Sőt, amennyiben valaki felismeri az adott bort a címkéről, már eleve nem objektívan áll hozzá, ítélete előre megfogalmazódik, akkor is, ha más borokkal össze tudja kóstolni. A vakkóstolón nem tudod, milyen borok várnak rád, így nagyban kell hagyatkoznod arra, hogy a Borgonista jó tételeket válogatott össze (ne aggódj, ez így lesz). Nincs előítélet, nem látod a palackot, csak azt, ami a poharadba kerül kitöltésre. Egymáshoz való viszonyítással és visszakóstolásokkal lehet a különbséget észrevenni. Természetesen az adott bor játékos kitalálása (pl. Ők nagyon tehetségesek), átbeszélése és bemutatása után az asztalra kerül a szóban forgó bor, és a rövid borjellemzést is prezentálom. Aki még sohasem volt vakkóstolón, mindenképpen érdemes kipróbálnia, mert különleges és tanulságos élmény kizárólag a saját érzékszerveidre hagyatkozva értékelni a sok különféle bort. Gondos utánajárással választom ki a borokat (több szempont alapján). Valamennyi a készlet erejéig visszakóstolható, elfogyasztható. (Vannak borkóstolók, ahol csak a 6x0,5 dl van benne az árban és nincs visszakóstolás sem). Összességében vége, immár a 30+ kóstoló megtartása után úgy látom, mindenképpen megéri a vakkóstoló az extra élmény és a sokféle bor kóstolóhatósága miatt.